Բայց գնեց սեղանը: Դրա հետ մեկտեղ նույն խանութից մի զարդ գնեց' նռան տեսքով, գործված նուրբ, ոսկե թելերով, մեջտեղից կիսված, մեջը' կարմիր սուտակից նռան հատիկներով փայլուն զարդ: Հնավաճառն ասել էր, որ Սվազի մի հայ արհեստավորի ձեռքի գործն է: Հովհաննես Իստանբուլյանն այն գնել էր կնոջը նվիրելու համար: Նախատեսել էր նվերն այդ գիշեր տալ նրան' հենց որ այս գլուխն ավարտեր: Բոլոր գլուխներից ամենապահանջկոտն ու հիասթափեցնողն էր: Եթե իմանար, որ այդքան անհանգստանարու է,